Օսկար Ռուջերի

**Օսկար Ալֆրեդո Ռուջերի** (, ), արգենտինացի ֆուտբոլիստ, պաշտպան։ 1986 թվականի աշխարհի չեմպիոն Արգենտինայի հավաքականի կազմում, Չեմպիոնական թիմի հիմնական պաշտպանական խաղացող։ Արգենտինական ֆուտբոլի պատմության ամենահայտնի պաշտպաններից մեկը։ 1991 թվականին նա ճանաչվել է Հարավային Ամերիկայի տարվա լավագույն ֆուտբոլիստ։

## Կենսագրություն
Ռուջերին ծնվել է Կորդովայի Կորալ դե Բուստոս շրջանում։ 

Փոքր տարիքից խաղացել է ֆուտբոլ տեղական «Ռոսարիո Սենտրալ» և «Խեներալ Պաս Խունիորս» տեղական ակադեմիաներում, պատանեկան տարիքում տեղափոխվել է Բուենոս Այրես, որտեղ սկսել է զբաղվել «Բոկա Խունիորս» դպրոցում։

Իր դեբյուտը կատարել է Արգենտինայի առաջնությունում՝1980 թվականի հունիսի 8-ին, «Նյուելս Օլդ Բոյզի» դեմ խաղում, որում «Բոկան» հաղթել է 3:0 հաշվով։ Մեկ ամիս անց՝ հուլիսի 9-ին, Ռուջերին խփել է իր առաջին գոլը «Բոկայի» կազմում, որի շնորհիվ ջենովացիները տոնել են իրենց հաղթանակը «Կոլոնի» նկատմամբ։ 1980-1984 թվականներին Ռուջերին «Բոկա Խունիորսի» կազմում անցկացրել է 146 խաղ և խփել 9 գոլ։ Նա պաշտպանության առանցքային խաղացող էր 1981 թվականի Մետրոպոլիտանոյի «Բոկիի» չեմպիոնական արշավում։ Նա հեռացել է «Բոկայից» ակումբի ղեկավարության հետ ունեցած տարաձայնությունների պատճառով և տեղափոխվել է նրանց հիմնական մրցակիցների՝ «Ռիվեր Փլեյթի» ճամբար։ Ռիվերուում 1985-1986 դարձել է Արգենտինայի չեմպիոն, արժանացել է Լիբերտադորեսի և միջմայրցամաքային գավաթների։ 1988-1990 թվականներին մտել է Իսպանիայի Լորգոնեսի ակումբ, դրանից հետո Մադրիդի «Ռեալ»։ Դրանից հետո 1990 թվականին արժանացել է Իսպանիայի չեմպիոնի տիղոսի, բայց պայմանագրի շուրջ եղած տարաձայնությունների պատճառով լքել է արքայական ակումբը և տեղափոխվել Վելես Սարսֆիլդ։ Դրանից մեկ ու կես տարի հետո անցկացրել է խաղեր իտալական «Անկոնա» և մեքսիկական «Ամերիկա» ակումբներում, 1994 թվականին դարձել է «Սան Լորենսոյի» խաղացող։ Այստեղ Ռուջերին պլանավուրել է ավարտել իր կարիերան, բայց 1997 թվականին որոշ ժամանակ խաղացել է «Լանուսա» ակումբում, որը Օսկարի կարիերայի վերջին ակումբն էր։ 

Արգենտինայի հավաքականում իր դեբյուտը կատարել է Կառլոս Բիլարդոյի գլխավորությամբ 1983 թվականին՝ Չիլիի հավաքականի դեմ խաղում։ Հավաքականի կազմում երեք անգամ մասնակցել է աշխարհի առաջնությանը։ 1986 թվականին նա օգնեց «Ալբիսելեստե» ակումբին՝ հաղթելու աշխարհի առաջնությունում, իսկ 1990 թվականին՝ հասնելու եզրափակիչ։ Նաև չորս անգամ մասնակցել է Ամերիկայի գավաթին և 1991 և 1993 թվականներին դարձել է այս մրցաշարի հաղթող։ 

Ֆուտբոլային կարիերայի ավարտից հետո աշխատել է որպես մարզիչ։

## Տիտղոս (խաղացող)
*  Արգենտինայի չեմպիոն (3)։ 1981 (Մետրոպոլիտանո), 1985/86, 1995 (Կլաուսուռա)
*  Իսպանիայի չեմպիոն (1)։ 1990
* Լիբերտադորեսի խաղերի գավաթակիր (1)։ 1986
* Միջմայրցամաքային խաղերի գավաթակիր (1)։ 1986
* Ամերիկայի գավաթի հաղթող (2)։ 1991, 1993
* Աշխարհի չեմպիոն (1)։ 1986
*  Արգենտինայի տարվա ֆուտբոլիստ (1)։ 1991
*  Իսպանիայի առաջնության լավագույն օտարերկրյա ֆուտբոլիստ (օտարերկրացի «Don Balón») (1): 1988/89
* Հարավային Ամերիկայի տարվա խորհրդանշական հավաքականի անդամ (2)։ 1986, 1991
* Հարավային Ամերիկայի տարվա ֆուտբոլիստ (1)։ 1991

## Ծանոթագրություններ

## Արտաքին հղումներ
* Биография 
* Статистика 
* 

Կատեգորիա:Անկոնայի ֆուտբոլիստներ
Կատեգորիա:Արգենտինայի հավաքականի ֆուտբոլիստներ
Կատեգորիա:Արգենտինացի ֆուտբոլային մարզիչներ
Կատեգորիա:Արգենտինացի ֆուտբոլիստներ
Կատեգորիա:Բոկա Խունիորսի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Լանուսի ֆուտբոլիստներ
Կատեգորիա:Կլուբ Ամերիկայի ֆուտբոլիստներ
Կատեգորիա:Ռեալ Մադրիդի ֆուտբոլիստներ
Կատեգորիա:Ռիվեր Փլեյթի ֆուտբոլիստներ
Կատեգորիա:Սան Լորենսոյի ֆուտբոլիստներ
Կատեգորիա:Վելես Սարսֆիլդի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆուտբոլային մարզիչներ այբբենական կարգով
Կատեգորիա:Ֆուտբոլի աշխարհի առաջնություն 1986
Կատեգորիա:Ֆուտբոլի աշխարհի չեմպիոններ